Voceru di Carlu Dumenicu

U voceru di Carlu Dumenicu si trova in Edith Southwell-Colucci in Canti Popolari Corsi, Livorno, 1933.

improvisatu da a mama di Carlu Domenicu, ucciso in I Perelli d'Alisgiani. Dettu da Adelaide Vinciguerra di Chiatra di Verde in lu 1928 e da Lucia Paolacci di Vivario, in 1930).

Ghiuntu è Paolu Francescu/
E t'invita alli migliacci/
E tu caru dilla mamma/
Fusti prontu pe' falaci/ 
Ghiuntu in fundu alli chiassi/
T'avianu tesi li lacci.// 

Quandu n'intesi lu golpu/
Corsi nantu lu scalone, /
Tu cullavi pe' lu chiassu/
Gridendu « Cunfessione » /
Di mamma, o Carlu Dumè,/
0 lu mi spegne- fucone //

Eri sera u piuvanu/
Lu mi cherse pe' piace/
Che tu un surtisse fora/,
Di mamma, o Carlu Dumè,/
Che le balle e lu piombu/
Ieranu pronti pe te.//

Averianu lu córragiu/
Di vultà le spalle a me?/
Arritu, o Carlu Dumè,/ 
Ch'èmù di andà in Cerbione,/
Cumprà una carabina/
N'a buté'a (5) dei Mannoni/
E pe me mi porterai/
Un vestita senza fioroni./

Arritu, o Carlu Dumè /
Che lu nun è tempu di dorme,/ 
Pe avè tumbat' (6) a te,/ 
Nun s'hannu cacciata corne, /
Che si troverannu sempre/
Prest'e fate e so' donne./

A quale l'hai legatu/
A vigna di e Mezzane?/
A casa di li Perelli/
Tutt'accinta di persiane?/
0 Carlu Dumè di mamma,/
Che si serranu istamane// 

Auà colla la cola/
E colla a Cerbione/
A mettità so candele/
Qualche altru torche e cironi/ 
Di mamma, o Carlu Dumè /
Le pagherannu in palloni.//

La metà di lu casale/
Eo la ci 'ogliu iocà/
Pe polvere, per chertucci,/
Pe fati bendicà,/ 
Di mamma, o Carlu Dumè,/
Bai pure, e nun ci pensà./ 

Un vogliu più sente nunda/
Un vogliu più sente cunsigli/
Ma è che auà so becchia,/ 
E mi trovu indi perigli./
0 sorte, che stai a fà?/
0 Morte, che nun mi pigli?/